b'\n_START_ARTICLE_\nAksel Hennie\n_START_PARAGRAPH_\nAksel Hennie (f\xc3\xb8dt 29. oktober 1975 i Lambertseter, Oslo i Norge) er en norsk skuespiller, filminstrukt\xc3\xb8r og manuskriptforfatter, der sandsynligvis er bedst kendt fra krigsfilmen Max Manus fra 2008, komediefilmene Jonny Vang, Buddy fra 2003 og dramafilmen Uno fra 2004, som han selv har skrevet og instrueret.\n_START_SECTION_\nTidlige liv og graffiti\n_START_PARAGRAPH_\nHennie voksede op i Lambertseter, Oslo i Norge, og da han kom i teenage\xc3\xa5rene, begyndte han at leve sm\xc3\xa5kriminelt. Da Hennie var kun 17 \xc3\xa5r blev han i juli 1993, taget p\xc3\xa5 fersk gerning p\xc3\xa5 Ski station sammen med et ti andre venner, mens de taggede flere av NSBs forstadstoge. I slutningen af teenage\xc3\xa5rene da Hennie var 20 \xc3\xa5r blev han den 12. juni 1996, d\xc3\xb8mt til 7 m\xc3\xa5neders betinget f\xc3\xa6ngsel for tagging, og udst\xc3\xb8t af milj\xc3\xb8et han tilh\xc3\xb8rte, fordi han tilstod for politiet. Det lagde grundlaget for sucsessfilmen Uno. I filmen spiller Hennie den unge kn\xc3\xa6gt David, der tilh\xc3\xb8rer et organiseret, kriminelt kropsbyggermilj\xc3\xb8. Flere af personerne i den tidligere krets omkring ham, er i dag en del av det politiet betegner som bande- og ransmilj\xc3\xb8et i \xc3\x98stlandet. Dommen mod Hennie var en af de f\xc3\xb8rste taggerdommene i Norge og den 3. h\xc3\xb8jeste nogensinde, da den var p\xc3\xa5 et sekscifret bel\xc3\xb8b.\n_START_SECTION_\nKarriere\n_START_PARAGRAPH_\nHennie er uddannet ved Statens teaterh\xc3\xb8gskole i Oslo og har medvirket flere i centrale roller p\xc3\xa5 scenen som blandt andet Flammefjes og Lomman full av stein ved Teatret V\xc3\xa5rt, samt Svart mj\xc3\xb8lk og Kaos er granne med Gud ved Det Norske Teatret._NEWLINE_Han har mevirket i en r\xc3\xa6kke film; blandt andet 1732 H\xc3\xb8tten (1998), Jonny Vang (2003), Buddy (2003), Hawaii, Oslo (2004), Den som frykter ulven (2004), hvor han spillede sammen med Lars Bom og Uno fra 2004 som han i till\xc3\xa6g instruerede og skrev manuskript til._NEWLINE_Etter Jonny Vang gik karrieren hurtigt fremover for Hennie. Han medvirkede blandt andet i Ulvesommer og Buddy. I sidstn\xc3\xa6vnte, instrueret af Morten Tyldum, spillede han rollen som den unge plakat-ops\xc3\xa6tter Geir, sammen med den nye genarations Norge|norske successkuespillere Nicolai Cleve Broch og Anders Baasmo Christiansen. Filmen blev en stor success i Norge og fik rigtig god kritik. Hennie gennemf\xc3\xb8rte n\xc3\xa6sten alle sine egne stunts selv, der blandt andet bestod i at lave skateboardstunts og balancetricks oppe p\xc3\xa5 en kran. Da filmen blev introduceret for det svenske, danske og finske biografmarket blev resultatet imidlertid overraskende nedsl\xc3\xa5ende._NEWLINE_Hennie har siden 2005 ogs\xc3\xa5 v\xc3\xa6ret involveret i adskillige produktioner af reklamefilm som han har medvirket i og instrueret. Hans seneste projekter er reklamer for Lotto. Fra 2006 \xe2\x80\x93 2007 spillede han Hamlet p\xc3\xa5 Oslo Nye Teater, og i 2007 var han aktuel i miniserien Torpedo._NEWLINE_I 2006, blev Hennie tilbudt at spille rollen som Varg Veum i filmatiseringen af b\xc3\xb8gerne af samme navn, men Hennie var ogs\xc3\xa5 blev tilbudt en anden hovedrolle i film L\xc3\xb8nsj, som han vil v\xc3\xa6re aktuel i til februar 2008._NEWLINE_I 2008 spillede Hennie ogs\xc3\xa5 i drama filmen Max Manus, som hovedrollen Max Manus. Filmen blev instrueret af Joachim R\xc3\xb8nning og Espen Sandberg. Max Manus (1914-1996), var en norsk modstandsmand, der blandt andet var l\xc3\xb8jtnant i Kompani Linge. Han medvirkede som hovedrollen i filmen I et speil i en g\xc3\xa5te (2008), instrueret og skrevet af danske Jesper W. Nielsen.\n_START_SECTION_\nKlovner i Kamp\n_START_PARAGRAPH_\nHennie har op til flere gange arbejdet sammen med den norske hiphopgruppe Klovner i Kamp. Han debuterede som musikvideoinstrukt\xc3\xb8r i 2005, da han instruerede videon til deres single, \xe2\x80\x9dSyng\xe2\x80\x9d. I 2003, medvirkede han ogs\xc3\xa5 i musikvideon Konger i kamp, hvor han spiller en operationspatient, der bliver opereret af Dr. S (Sveinung Eide), der ogs\xc3\xa5 er med i bandet. I filmen Buddy, er der ogs\xc3\xa5 en scene hvor Hennie i rollen som Geir synger med p\xc3\xa5 deres sang Showbizz._NEWLINE_I 2005 lavede han i samarbejde med Dansken (Esben Selvig) fra Klovner i Kamp den norske version af Anders Matthesens animationsfilm Terkel i knibe. Hennie indtalte ligesom Matthesen selv alle stemmerne, og oversatte dem fra dansk sammen med Selvig, der oprindeligt kommer fra Danmark.'